Lorda - Biquipedia, a enziclopedia libre

# Lorda

### De Biquipedia

Lorda
Escudo d'armas
Birchen de Lorda
Toponimo ofizial | Lourdes
País | Franzia
Rechión | Meyodiya-Perinés
Departamento | Altos Perinés
Destrito | Arrondissement d'Argelès-Gazost
Cantón | Capital de 2 cantons
Alcalde | Jean-Pierre Artiganave, 2001-2008
Intercomunalidá | Communauté de communes du Pays de Lourdes
Latitú Lonchitú | 43° 5’ 45’’ Norte 0° 2’ 39’’ Ueste
Altaria meyana | (mín. 343 m, máx. 960 m)
Superfizie | 37 km²
Poblazión | 15203 ab. (1999)
Densidá | 411 ab./km²
Codigo INSEE | 65286
Codigo postal | 65100

Lorda (Lourdes en franzés) ye una ziudá franzesa, en o departamento de Hautes-Pyrénées. Ye o punto de pelegrinazión más importán de Franzia ta os catolicos, e un d'os prenzipals en o mundo. Se troba en tierras oczitanas, á piet de os Pirinés, amanata á Aragón, dende o cual os aczesos son fázils per a banda de Chaca u per Bielsa. A poblazión ye de bels 17.000 abitadors.

Se conta que en frebero de 1858 a Birchen María apareixió debán d'una misacha de 14 años que se clamaba Bernadette Soubirous en a remota Grota de Massabielle. A estatua de a Birchen de Lorda s'erichió en ixe puesto en 1864. Luego a capiella se cambió per una basilica de pelegrinazión. Bernadette Soubirous dentró en o Monesterio de Nevers en 1866 e estió canonizata en 1933.

Cada año, de marzo ta d'otubre, o Santuario de Nuestra Siñora de Lorda ye zentro de pelegrinazions en masa, benitas d'Europa e d'altros cabos de o mundo. Se creye que l'augua de a fuen de a grota poseye propiedaz curatibas. A Ilesia Catolica Romana en ha reconoixito ofizialmén 66 curazions miraglosas.

O complexo relichioso abraca bellas ilesias, capiellas, biacruzis, e zientos d'otels e botigas. Fueras de o interés relichioso, a ziudá conta con un castiello fortificato meyebal.

Lorda s'emplega tamién como antroponimo de muller.

## [Editar] Enlaze esterno

- Portalada de os sitios ofizials de Lorda
- O sitio ofizial de os santuarios de Lorda

Retrieved from "http://an.wikipedia.org../../../l/o/r/Lorda.html"

Categorías: Puntos de pelegrinazión | Ilesia Catolica | Santuarios Marianos | Localidaz de Franzia

##### Views

- Articlo
- Descusión
- Current revision

##### Rechirar

##### Atras luengas

- Català
- Česky
- Deutsch
- English
- Esperanto
- Español
- Suomi
- Français
- Hrvatski
- Bahasa Indonesia
- Italiano
- 日本語
- Latina
- Lëtzebuergesch
- Lietuvių
- Nederlands
- ‪Norsk (nynorsk)‬
- Occitan
- Polski
- Português
- Română
- Svenska
- Українська
- 中文